Ράγκναρ Λόθμπροκ

Ο **Ραγνάρος Λόντμπροκ** ή Ράγκναρ Λόθμπροκ (*Regnar Lodbrog*, ... - 865), μέλος του Οίκου του Μούνσο ήταν θρυλικός ηγέτης των Βίκινγκ, βασιλιάς και ήρωας που περιγράφεται σε παλιές ιστορίες του Βορρά.

Η μεσαιωνική λογοτεχνία περιγράφει τη συμμετοχή του σε πολλές επιδρομές εναντίον των Φράγκων και των Αγγλοσαξόνων κατά τη διάρκεια του 9ου αιώνα.

## Οι πρόγονοι του Ραγνάρου
μικρογραφία|Lothbrocus and his sons Hyngwar and Ubba. 15th century miniature in ''Harley MS 2278'', folio 39r.
Η «*Ιστορία του Ράγκναρ Λόθμπροκ«* αναφέρει ότι ήταν γιος του βασιλιά της Σουηδίας Σίγκουρντ Ίρινγκ. Οι *Σάγκες των Αρχαίων Βασιλέων,* που έχουν συγγραφεί κατά τη διάρκεια του 13ου αιώνα, αναφέρουν ότι μετά τον θάνατο του Βάλνταρ, ο γιος του, Ράντβερ, τον διαδέχθηκε στη Σουηδία και ο γιος του, Χάραλντ ο Πολεμοδόντης, τον διαδέχθηκε στη Δανία. Ο Χάραλντ στη συνέχεια κατέκτησε ολόκληρο το βασίλειο του παππού του, Άιβαρ Βίντφειμν.

Μετά τον θάνατο του Ράντβερ, ο γιος του, Σίγκουρντ Ίρινγκ, έγινε βασιλιάς της Σουηδίας ως υποτελής του Χάραλντ. Ο Σίγκουρντ Ίρινγκ και ο Χάραλντ πολέμησαν στη μάχη της Μπραβάλλα στις πεδιάδες του Εστεργέτλανδς, στην οποία ο Χάραλντ και πολλοί από τους άντρες του βρήκαν τον θάνατο. Ο Σίγκουρντ βασίλευσε στη συνέχεια στο ενωμένο βασίλειο της Σουηδίας και της Δανίας από το 770 μέχρι τον θάνατο του (804) και τον διαδέχθηκε ο γιος του, Ραγνάρος Λόθμπροκ. Ο γιος του Χάραλντ του Πολεμοδόντη βασίλευσε στη Σουηδία ως αντιβασιλιάς του Ράγκναρ μέχρι την εποχή που εκτελέστηκε από τους γιους του Ραγνάρου.

## Οι γιοι του Ραγνάρου
Οι *«Ιστορίες των γιων του Ράγκναρ»* αναφέρουν ότι ο Μεγάλος στρατός της Δανίας επιτέθηκε στην Αγγλία (865) υπό την ηγεσία των γιων του Ράγκναρ Λόθμπροκ (865) αναζητώντας εκδίκηση για τη δολοφονία του πατέρα τους από τον Αέλα της Νορθουμβρίας. Στην ηγεσία του Μεγάλου Στρατού των Βίκινγκ βρέθηκαν οι γιοι του Ράγκναρ Άιβαρ ο Ασπόνδυλος, Μπιόρν ο Σιδηρόπλευρος, Χάλφνταν Ράγκναρσον, Σιγούρδος ο Φιδομάτης και Ούμπα, οι οποίοι ήταν όλοι σημαντικές ιστορικές φυσιογνωμίες. Ο μεγαλύτερος γιος του, Άιβαρ ο Ασπόνδυλος, ήταν ο αρχηγός του στρατού των Βίκινγκ την περίοδο 865 - 870, αλλά μετά το 870 εξαφανίστηκε από τις ιστορικές καταγραφές της Αγγλίας. Ο Αγγλοσάξονας χρονικογράφος Έθελγουιρντ καταγράφει τον θάνατο του Άιβαρ το 870.
 
Ο αδελφός του, Χάλφνταν, τον διαδέχθηκε στην ηγεσία του μεγάλου στρατού των κατακτητών και ήταν ο αρχηγός της εκστρατείας, που έγινε στη συνέχεια για την κατάκτηση του Ουέσσεξ. Ένας νέος στρατός έφτασε να ενισχύσει τους εισβολείς του Χάλφνταν υπό την ηγεσία του Μπάγκσεγκ της Δανίας. Το Αγγλοσαξωνικό χρονικό αναφέρει ότι οι Δανοί πολέμησαν με τους Αγγλοσάξονες του Ουέσσεξ σε εννέα μάχες, η σημαντικότερη από τις οποίες ήταν η *μάχη του Άσνταουν* στις 8 Ιανουαρίου 871. Στη μάχη αυτή έπεσε ο Μπάγκσεγκ.

Ο Χάλφνταν και ο στρατός του αναγκάστηκαν τελικά να κλείσουν ειρήνη με τον νέο δυναμικό βασιλιά του Ουέσσεξ Αλφρέδο τον Μέγα. Ο Χάλφνταν Ράγκναρσον διαδέχτηκε στον θρόνο της Δανίας τον Μπάγκσεκγκ της Δανίας γύρω στο 871. Ο Μπιόρν ο Σιδηρόπλευρος είχε εκλεγεί βασιλιάς της Σουηδίας και της Ουψάλα τη χρονιά που πέθανε ο πατέρας του (865). Είχε δυο γιους, τον Ρέφιλ Μπιόρνσον και τον Έρικ Μπιόρνσον, τον διάδοχο του στον θρόνο της Σουηδίας. Τον Έρικ Μπιόρνσον διαδέχτηκε με τη σειρά του ο γιος του Έρικ. Ο Σιγούρδος ο Φιδομάτης έγινε βασιλιάς της Σγιέλαν και των νησιών της Δανίας γύρω στο 871 και στη συνέχεια διαδέχθηκε τον αδελφό του Χάλφνταν στον θρόνο της Δανίας (877).

## Ιστορικότητα

μικρογραφία|Ragnar acquires Kráka (Aslaug), as imagined by August Malmström.
Ο Λόθμπροκ έμεινε γνωστός σαν μια θρυλική φιγούρα, αλλά όσο αφορά την ιστορική του ύπαρξη υπάρχουν πολλές διαφωνίες.

Στον σχολιασμό της για το βιβλίο «Γκέστα Ντανόρουμ» του Σάξων του Γραμματικού, η συγγραφέας Χίλντα Έλλις Ντέιβιντσον παρατηρεί για τον θρύλο του Ράγκναρ στο βιβλίο Θ΄ της Γκέστα ότι ο Σάξων προσπαθεί να συνενώσει πολλές αντικρουόμενες ιστορίες και γεγονότα στο πρόσωπο του Ραγνάρου. Γι' αυτό πολλές δράσεις του Ραγνάρου στην Γκέστα μπορούν να συνδεθούν μέσω άλλων πηγών, με πολλές άλλες μεγάλες ιστορικές φυσιογνωμίες. Οι υποψήφιοι για τον ιστορικό Ραγνάρο είναι:

*Βασιλιάς Χόρικ Α΄
*Βασιλιάς Ρέτζινφριντ
*Ένας βασιλιάς που ηγήθηκε μέρος της Δανίας και ήρθε σε σύγκρουση με τον Χάραλντ Κλακ
*Ένας *ήρωας* των βίκινγκ που επιτέθηκε στο Παρίσι στα μέσα του 9ου αιώνα
*Πιθανώς ο Ρόγκνβαλντ των Χρονικών της Ιρλανδίας και
*Ο Πατέρας των Βίκινγκ ηγετών που εισέβαλαν στην Αγγλία με τον Μεγάλο Παγανιστικό Στρατό το 865

Ως τώρα, προσπάθειες να συνδέσουν αμιγώς τον θρυλικό Ραγνάρο με έναν ή περισσότερους από αυτούς τους άντρες απέτυχαν λόγω της δυσκολίας να αποδεχτούν τις διάφορες αναφορές και τα χρονικά τους. Παρόλα αυτά, η κεντρική παράδοση ενός Βίκινγκ ήρωα που λεγόταν Ράγκναρ (η παρόμοιο) που προκάλεσε χάος στην Ευρώπη τα μέσα του 9ου αιώνα και ήταν πατέρας πολλών διάσημων γιων είναι αξιοσημείωτα επίμονη και κάποιες απόψεις από αυτό είναι καλυμμένες από σχετικά αξιόπιστες πηγές, όπως τα Αγγλο-Σαξονικά Χρονικά. Σύμφωνα με τον Ντέιβιντσον, όπου το 1979 έγραψε πως *τα ακαδημαϊκά, τα τελευταία χρόνια έχουν αποδεχτεί τουλάχιστον μέρος της ιστορίας του Ραγνάρου και είναι βασισμένη σε ιστορικά γεγονότα. Η Κάθριν Χόλμαν, από την άλλη μεριά, συμπεραίνει πως αν και οι γιοί του είναι ιστορικές φιγούρες, δεν υπάρχει κανένα στοιχείο ότι ο Ραγνάρος έζησε ποτέ και φαίνεται πως είναι ένα μείγμα από διάφορες ιστορικές φιγούρες και απλή λογοτεχνική επινόηση.*

## Πολιτισμός
*Ο Ράγκναρ Λόθμπροκ παρουσιάστηκε στο μυθιστόρημα του Έντισον Μάρσαλ του 1951, *The Viking*.
*Στο ιστορικό μυθιστόρημα του Ρίτσαρντ Πάρκερ το 1957, *The Sword of Ganelon*, εξερευνά τον χαρακτήρα του Ραγκναρ, των γιων του και την κουλτούρα των Βίκινγκ επιδρομέων.
*Στην ταινία The Vikings του 1958, ο Ράγκναρ, τον οποίο υποδύεται ο Έρνεστ Μπόρκναϊν, συλλαμβάνεται απο τον βασιλιά Αέλα, ο οποίος τον ρίχνει σε έναν λάκο με φίδια. Ο γιος του Άιναρ (πιθανότατα μια παραλλαγή του ιστορικού προσώπου Άιβαρ) που τον υποδύεται ο Κερκ Ντάγκλας ορκίζεται εκδίκηση και κατακτά τη Νορθουμβρία. Το σενάριο είναι βασισμένο στο μυθιστόρημα του Μάρσαλ.
*Το ναυάγιο του Ράγκναρ, η σύλληψη και η εκτέλεση, όπως και εκδίκηση των γιων του, απεικονίζεται στο εναλλακτικό ιστορικό μυθιστόρημα του Χάρυ Χάρισον το 1993, *The Hammer and the Cross*.
*Ο Ράγκναρ παρουσιάζεται σε πολλά βίντεο παιχνίδια στρατηγικής, με ένα ιστορικό στήσιμο, περιλαμβάνοντας το Civilization III: Play the World, Medieval: Total War, Civilization IV: Warlords και το Crusader Kings II (το τελευταίο παρουσιάζει και τους γιους του)
*Ο Ράγκναρ είναι ο πρωταγωνιστής της σειράς Βίκινγκς του History Channel, που έκανε ντεμπούτο το 2013. Ενσαρκώθηκε από τον Τράβις Φίμελ. 
*Οι γιοί του Ράγκναρ, ο Ίβαρ ο Ασπόνδυλος και ο Ούμπα είναι ανάμεσα στους κύριους αντιπάλους του Ούτρεντ Ούτρεντσον, πλασματικός πρωταγωνιστής της δεκαλογίας του συγγραφέα Μπέρναρντ Κόρνγουελ, που ξεκινά με το The Last Kingdom.

## Δείτε επίσης
*Ίβαρ ο Ασπόνδυλος
*Μπιόρν ο Σιδηρόπλευρος
*Βίκινγκ
*Νορμανδία
*Σκανδιναβία

## Παραπομπές


## Πηγές
*Saxo Grammaticus (1980) [1979]. Davidson, Hilda Roderick Ellis, ed. Gesta Danorum [Saxo Grammaticus: The history of the Danes: books I–IX]. 1 & 2. Translated by Peter Fisher. Cambridge: D. S. Brewer. Chapter introduction commentaries. 
*Harrison, Mark (1993). "Viking Hersir 793-1066 AD". Osprey Publishing. 
*Holman, Katherine (2003). Historical dictionary of the Vikings. Lanham, Maryland: Scarecrow Press.
*Magnusson, Magnus (2008). The Vikings: Voyagers of Discovery and Plunder. Osprey Publishing. 
*Kohn, George C (2006). Dictionary of Wars.
*McTurk, Rory (1991). Studies in Ragnars saga loðbrókar and Its Major Scandinavian Analogues. Medium Aevum Monographs. 15. Oxford. ISBN 0-907570-08-9.
*Strerath-Bolz, Ulrike (1993). Review of Rory McTurk, Studies in "Ragnars saga loðbrókar" and Its Major Scandinavian Analogues, Alvíssmál 2: 118–19.
*Forte, Angelo, Richard Oram, and Frederik Pedersen (2005). Viking Empires. Cambridge University Press, 
*Schlauch, Margaret (transl.) (1964). The Saga of the Volsungs: the Saga of Ragnar Lodbrok Together with the Lay of Kraka. New York: American Scandinavian Foundation.
*Sprague, Martina (2007). Norse Warfare: the Unconventional Battle Strategies of the Ancient Vikings. New York: Hippocrene Books. 
*Waggoner, Ben (2009). The Sagas of Ragnar Lodbrok. The Troth. 
 
## Εξωτερικοί σύνδεσμοι
* Ragnar Lothbrok - The Ruler
*Ragnar Lothbrok, the Fearless Viking Hero of Norse History

Κατηγορία:Βασιλείς της Δανίας
Κατηγορία:Βίκινγκ
Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας